Primarul Capitalei, Gabriela Firea, a declarat duminica, la Antena 3, ca ea crede ca premierul Mihai Tudose vrea sa preia conducerea PSD, dar ca ea nu are nici cea mai vaga intentie de a se inscrie in cursa pentru functie. Potrivit acesteia, ea ar vrea sa castige un al doilea mandat de primar. Firea a mai spus ca, daca un membru PSD este primar sau prim-ministru, nu ii da dreptul sa-si jigneasca colgii sau sa le dea replici in spatiul public, dand ca exemplu faptul ca "intr-o emisiune televizata le-a numit penale pe cele doua colege ale noastre".

Intrebata la Antena 3, daca premierul Tudose vrea sa preia conducerea PSD, Gabriela Firea a spus ca asa cred unii colegi ai ei si asa crede si ea.

Acesta a mai spus nu vrea decat sa isi duca mandatul de primar la capat si sa castige un al doilea.

"Premierul este cel care a inaugurat aceasta perioada in care da replici din ce in ce mai nepotrivite colegilor de partid, incepand cu faptul ca intr-o emisiune televizata le-a numit penale pe cele doua colege ale noastre fara sa fie o decizie a unei instante in acest sens, continuand cu faptul ca la informatia colegului nostru ca se va organiza un miting, dumnealui, intrebat de presa, a spus ca este din Braila, nu din Craiova, as adauga eu ca nu il intereseaza mitingurile, continuand cu afirmatia, tot in fata presei, ca nu a citit declaratia celor doua Camere ale Parlamentului, cu alte cuvinte nu-l intereseaza opinia domniilor lor de ce nu participa la parada de 1 Decembrie, culminand cu declaratiile publice negative la adresa unei initiative ale Primariei Capitalei si cu atitudinea aroganta la adresa primarului Capitalei, colega domniei sale", a explicat Gabriela Firea, relateaza News.ro.





Edilul a mai spus ca, daca un membru PSD ocupa o functie inalta, de premier, primar sau presedinte de consiliu, nu ii da dreptul sa isi jigneasca colegii sau sa ii "minimalizeze".





De asemenea, Firea a marturisit ca i se pare nedrept ca premierul Tudose s-a aratat ingrijorat de faptul ca Piata Victoriei va fi ocupata de un targ de sarbatori, iar cei care protesteaza de obicei acolo nu vor mai avea unde sa isi exprime punctul de vedere, dupa ce in privat i-a spus ca se simte agasat de proteste si de cererile tot mai multe ale sindicatelor de a protesta acolo.





Edilul a precizat ca stenogramele aparute in presa sunt cenzurate, fiind taiate anumite lucruri care l-ar fi defavorizat pe premier.





"Pe grupul nostru de Whatsapp unde ne mai comunicam, ca intre colegi, anumite sentimente si stari, am trimis link-ul cu stirea care aparuse deja pe toate site-urile, ca premierul Tudose ii da o lectie Gabrielei Firea, se plaseaza de partea manifestantilor, este impotriva primarului. Eu am dat acel link, cu completarea ca daca am ajuns sa ne razboim intre noi nu facem altceva decat sa dam gura de oxigen adversarilor nostri politici. Orice am avea de comunicat ar trebui sa o facem direct, nu in spatiul public. (...) Eu i-am spus ca mi se pare ipocrit ca acum ceva vreme imi spunea in privat ca este agasat de protestele din Piata Victoriei si de cererile sindicatelor de a face mitinguri, iar public s-a aratat ingrijorat ca cei care ocupa de obicei piata nu vor mai avea un loc de exprimare. Mi s-a parut nedrept", a povestit edilul.